Document ID: 31990D0137

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 13ης Μαρτίου 1990
για έγκριση του σχεδίου εφαρμογής στο Βέλγιο του άρθρου 3β του κανονισμού (ΕΟΚ) αριθ. 857/84 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων
(Τα κείμενα στη γαλλική και ολλανδική γλώσσα είναι τα μόνα αυθεντικά)
(90/137/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 (1), όπως τροποποιήθηκε τελευταία από τον κανονισμό (ΕΟΚ) αριθ. 3880/89 (2), και ιδίως το άρθρο 3β παράγραφος 1 δεύτερο εδάφιο,
Εκτιμώντας:
ότι η προαναφερθείσα διάταξη προβλέπει την ανακοίνωση από τα κράτη μέλη των εθνικών διατάξεων που προτίθενται να θεσπίσουν για την εφαρμογή του εν λόγω άρθρου 3β και την εκ των προτέρων έγκρισή τους από την Επιτροπή·
ότι πρέπει να εγκριθεί το σχέδιο εφαρμογής που ανακοινώθηκε από το βελγικό κράτος στις 28 Φεβρουαρίου 1990,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνονται οι εθνικές διατάξεις εφαρμογής στο Βέλγιο του άρθρου 3β του κανονισμού (ΕΟΚ) αριθ. 857/84, που προβλέπουν τη χορήγηση συμπληρωματικών ή ειδικών ποσοτήτων αναφοράς στο σύνολο των παραγωγών του κράτους μέλους, σύμφωνα με την παράγραφο 1 τρίτη περίπτωση του εν λόγω άρθρου.
Άρθρο 2
Η παρούσα απόφαση απευθύνεται στο Βασίλειο του Βελγίου.
Βρυξέλλες, 13 Μαρτίου 1990.

Labels: 18
17
6